पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर महादेव कावरे ने मंगलवार को जिला अस्पताल के डेडिकेटेड कोविड हॉस्पिटल में स्थापित किए जा रहे ऑक्सीजन जनरेटर प्लांट का निरीक्षण किया। इस अवसर पर मुख्य चिकित्सा एवं स्वास्थ्य अधिकारी पी सुथार, डॉ. अनुरंजन टोप्पो, राजेश कुरील, सीजीएमएससी के सहायक अभियंता कृष्ण दत्त अग्निहोत्री, अजय गुप्ता सहित स्वास्थ्य विभाग के अन्य अधिकारी कर्मचारी उपस्थित थे।
एमसीएच भवन में स्थापित हो रहे इस ऑक्सीजन जनरेटर प्लांट की क्षमता 88 जम्बो सिलेंडर की ऑक्सीजन क्षमता के बराबर है। जिससे हॉस्पिटल में भर्ती मरीजों को 24 घंटे ऑक्सीजन की पूर्ति किया जा सकता है। कलेक्टर ने प्लांट की कार्यविधि का निरीक्षण करते हुए प्लांट के संचालन हेतु कर्मचारियों की नियुक्ति कर उन्हें आवश्यक प्रशिक्षण उपलब्ध कराने के निर्देश स्वास्थ्य विभाग को दिए।
सहायक अभियंता छत्तीसगढ़ मेडिकल सर्विसेज कॉरपोरेशन कृष्ण दत्त अग्निहोत्री ने बताया कि प्लांट स्थापना का कार्य पूर्ण हो गया है। जल्द ही इसे शुरू कर दिया जाएगा। इसे साथ ही प्लांट को निर्बाध बिजली की आपूर्ति के साथ-साथ डीजल जनरेटर सेट भी लगाया गए है। जिससे उत्पादित ऑक्सीजन का सीधा आपूर्ति हॉस्पिटल में भर्ती मरीजों तक किया जाएगा एवं उन्हें 24 घंटे ऑक्सीजन मिल पाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn